JohanHeinsen/ENO huggingface dataset:
Aarhuus Stifts-Tidende, 1833-04-30
Nyheder fra Udlandet. Tyrkiet. Baade i Paris og Wien havde man Efterretning om, at et russisk Korps paa 10,000 Md. var rykket ind i Constantinopel. Directe herfra meldes, at Sultanen havde atter anmodet den russiske Gesandt om hurtig og kraftig Bistand, og at Denne havde sendt Jilbud til Odessa og Silistria forat paaskynde Troppernes Ankomst. "Men Tiden gaaer, tilføier Beretningen: og det er neppe at haabe, at de russiske Hielpetropper kunne i behørigt Antal skaffes saa hurtigt hertil, at de kunne maale sig med Jbrahims velorganiserede, talrige Armee. Af denne Grund har Sultanen ogsaa igjen anmodet den franske Ambassadeur om at indlade sig i nye Underhandlinger med Jbrahim, for saalænge at bringe ham tilat standse med sin Marsch. Men da man tydelig kan mærke, at disse Underhandlinger kun skulle indledes for at skaffe Russerne Tid til at komme, saa troer man neppe at Jbrahim indlader sig derpaa Jfølge den sidste Efterretning man hørte fra ham, var han i Begreb med at samle sin Armee, for uopholdeligen at rykke fremad. Uden russisk Hjelp gives der ingen Redning for Sultanen." – Jfølge Breve fra Bucharest samles der ogsaa en russisk Flaade ved Donauflodens Jndløb. Fyrst Paskewitsch var afreist fra Petersborg til Tiflis. Og fra Triest meldes, at Mehemed Ali havde samlet alle de Skibe som befandtes i Alexandriens Havn, og var selv afseilet dermed til Smyrna. Forinden skulde han have sluttet en Of og Defensiv-Tractat med Persien, en Begivenhed af allerstørste Vigtighed i dette Øieblik, Polen. Hvad der hidtil kun fortaltes som Rygter, erfares nu med Vished, nemlig at de russiske Tropper ere i Krakauer=Egnen blevne pludseligt overfaldne af væbnede Polakker, som i de derværende Skove og Bjerge havde formeligt organiseret sig, og at den hele Egn havde atter i en kort Tid været i fuld Oprørstilstand, indtil flere russiske Tropper vare komne til og havde undertrykt Opstanden, samt gjort en stor Deel af Jnsurgenterne til Fanger. Den russiske Regjering har paa Grund heraf seet sig beføiet til at tage endnu strengere Forholdsregler end hidtil, ethvert Jagtgevær maa afleveres, de russiske Tropper trække paa Vagt med ladte Geværer, o. s. v.
Aarhuus Stifts-Tidende, 1833-04-30
Portugal. D. Pedros Tropper have, under General Solignacs Kommando, gjort et lykkeligt Udfald fra Oporto. Det var ikke allene lykkedes dem at tilføie Miguellisterne et betydeligt Nederlag, men endogsaa at bane sig Veien til Lissabon, hvortil de nu befandt sig i fuld Marsch. Generalen havde faaet 3 Saar i Bataillen, men var desuagtet vedblevet sin Kommando. Den spanske Jnfant D. Carlos, som nylig var indtruffet til Lissabon, og derfra havde strax protesteret mod alle de Forandringer som hans Broder Kongen af Spanien har eller vil foretage sig med Thronfølgen, og erklæret sig selv forden eneste retmæssige Thronarving, havde faaet stor Angest i sig over de Konstitutionelles Anmarsch, saa han med samt sin hele Familie havde indskibet sig paa et engelsk Paketskib. D. Miguel havde udnævnt den spanske Minister Bermudez til Marquis af Queluz, og den spanske Gesandt i Lissabon, Hr. Cordova, til Greve af Braga.
Aarhuus Stifts-Tidende, 1833-04-30
Frankrige. Hele Paris har været i Bevægelse i Anledning af, at Hr. Lionne, Redacteur af Avisen Tribune, som er det republikanske Parties Organ, var bleven sat under Tiltale formedelst en mod de Deputeredes Kammer begaaet Fornærmelse. Medens Sagen foretoges vare Tropperne under Gevær, thi man frygtede for Spectakler. Men uagtet han blev dømt til 3 Aars Fængsel og en Mulct af 10,000 Fr. blev Roligheden uforstyrret. Da man vilde exeqvere Dommen, var den Paagieldende flygtet bort til Engelland.
Aarhuus Stifts-Tidende, 1833-04-30
Nederlandene. J Paris gik det Rygte, at Kong Leopold for tredie Gang havde anholdt om Frankrigs væbnede Bistand, da den hollandske Armee havde sat sig i Bevægelse, og der forberedte sig en orangistisk Opstand i flere Districter af Belgien. Derimod skal der fra russisk, preussisk og østerrigsk Side være bleven erklæret, at nu skal og maa de belgisk hollandske Anliggender hastigt tilendebringes, og det uden Tvangsmidler, da disse vilde have slemme Følger for hele Europas Rolighed. Handelsbreve fra Antwerpen stadfæste en i J. de Commerce meddeelt Efterretning, at de hollandske Skibe have faaet Tilladelse til at gaa under russisk Flag.
Aarhuus Stifts-Tidende, 1833-04-30
Tydskland. Grev Pozzo di Borgo har tilkjendegivet det franske Kabinet, at Rusland har seet sig nødsaget til at formaae Forbundsdagen til at opstille Forbundshæren. Ved de preussisk østerrigske Troppers Jndrykning i Frankfurt har denne Stad faaet et krigersk Udseende. Forbundsdagens Pallads er besat, af Østerrigere, Hovedvagten af Preussere. Fængslingerne vedvare. Et Troppekorps var beordret til Selingestadtskoven, ved Foden af Spessart, hvor endeel af Oprørerne sagdes at have forstukket sig. Udvandringerne fra Tydskland til Amerika finde i Aar Sted i saa høi en Grad, at der i den sidste Uge vare dragne over 2000 tydske Udvandrere gjennem Cassel, forat indskibe sig.
Aarhuus Stifts-Tidende, 1833-04-30
Norge, Damppaketfarten mellem Christiania, Gothenborg og Khvn. begynder Tirsdagen den 7de Mai. Det ventes at ankomme til Khvn. om Torsdagen mellem Kl. 12 og 4, og afgaaer igjen derfra om Fredag Eftermiddag Kl. 4.
Aarhuus Stifts-Tidende, 1833-04-30
Dødsfald i Norge. Enkefrue Generalinde Aubert, og hendes Datter Frøken J. Aubert, Begge i een Uge i Christiania. Kabinetskammerherre Kjelland. SognepræfBroch i Askim Prig. Toldkasserer Leschly i Holmestrand Provst Dages Enke i Bergen. Jørgen Aal i Porsgrund Sognepræst Schwach i Solum. Kjøbmand Erreboe paa Kongsvinger.
Aarhuus Stifts-Tidende, 1833-04-30
Fædrelandet. Rhvn. den 27de April. Fra det kongl. danske Cancellie læses i den i Dag udkomne Collegialtidende følgende Jnstruction for vedkommende Embedsmænd, til hvem Censuren og Tilsynet med trykte Skrifter og Blade er betroet.
Aarhuus Stifts-Tidende, 1833-04-30
Da, foruden anden Misbrug af Pressen, i den senere Tid personligt Angreb imod enkelt Mand har taget mere og mere Overhaand i de offentlige Blade, i Særdeleshed i saadanne, hvis Forfattere allerede ere dømte for Overtrædelse af Trykkefriheds=Anordningerne, hvilket saameget mere bliver krænkende for de Vedkommende, som den disse Blade ifølge deraf givne Paategning "maa trykkes af Menigmand kan ansees som Hjemmel for de i samme brugte Udtryk, saa har Hs. Majestæt, for at sætte Grændse for dette Uvæsen, allernaadigst befalet Cancelliet at tilkjendegive alle de Embedsmænd, til hvem Censuren og Tilsynet med trykte Skrifter og Blade er betroet, at de under den dem ved Forordningen 27 Septbr. 1799 § 28 paalagte Ansvarlighed, paa det nøiagtigste have at efterkomme, hvad bemeldte Forordning og øvrige Anordninger have foreskrevet med Hensyn til den dem saaledes betroede Forretning. Hvad i Særdeleshed angaaer den i ovennævnte Forordnings § 20 paabudne Censur over de Skrifter og Blade, hvis Forfattere ere kjendte skyldige i Trykkefrihedens Misbrug, da, ligesom Censor ingenlunde er indskrænket til at udslette det, som er af den Natur, at det med Vished kan forudsees, at maatte af Domstolene erkjendes for strafværdigt, men derimod er berettiget og pligtig til at udslette Alt, hvad han selv finder at være utilbørligt, saaledes bør han herved ikke blot tage Hensyn til hvad der kan være fornærmeligt eller skadeligt for det Offentlige, men og til hvad der kan være krænkende eller fornærmende for private Medborgere, saa at Jntet taales, der bærer tydeligt Præg af Ære skjænderie, eller der kan skjønnes under Allegorie, Jronie eller anden saadan Jndklædning at gaae ud paa at udbrede kræn tende Beskyldninger imod Nogen."
Aarhuus Stifts-Tidende, 1833-04-30
Fra samme Collegium er under Dags Dato afgaaet følgende Circulair=Skrivelse til samtlige Amtmænd og Lehnsbesiddere i Danmark: Hs. Maj. Kongen har under 24de de allernaadigst rescriberet dette Collegium saaledes: Da det under de hyppige Udvandringer af polske Flygtninger er muligt, at Saadanne ønske at tage Ophold i Vore Lande, saa ville Vi for dette Tilfælde allernaadigst have Vort Cancellie tilkjendegivet til allerunderdanigst Efterretning og videre Foranstaltning, at flige udvandrede Polakker blive at tilbagevise, saafremt deres Passer ikke ere viserede af vedkommende keiserl. russiske Gesandtskaber."
Aarhuus Stifts-Tidende, 1833-04-30
Som man erfarer, agter Hs. K. H. Prinds Frederik Carl Christian, paa den til denne Hensigt udrustede Skonnert Delphinen, at følge med de i Begyndelsen af næste Maaned afgaaende Krigskibe til Høiden af Skagen, og derpaa at foretage et Krydstog langsmed de jydske Kyster og i Beltet. Da pa een og samme Tid Briggen til Vestindien, den til Middelhavet bestemte Corvette, Cadet-Corvetten og tvende kongl. Opmaalingsfartøier ere bestemte til at afgaae, vil man saaledes her erholde det i en Række af Aar ualmindelige Skue, at see en lille dansk Flotille løbe ud, der vil bestaae af følgende 6 Skibe: Cadet-Corvetten Najaden, paa 20 Kanoner, under Kommando af Hr. Capt. T. Lütken, bestemt til et Krydstog i Nordsøen; Skonnerten Delphinen, paa 6 Kan, paa hvilken Overkommanden føres af Hs. K. H. Prinds Frederik Carl Christian, og den Næstkommanderende under Hs. K. H. er Hr. Premierlieutn. Proselius; Corvetten Galathea, paa 28 Kan., kommanderet af Hr. Kammerjunker Capt. J. v. Krieger, bestemt til Middelhavet, hvor den skal anløbe Tripolis og i Livorno afhente Thorvaldsens Arbeider; Briiggen Alart, paa 14 Kan, kommanderet af Hr. Capitainlieutn. Zahrtmann, bestemt til Stationen ved St. Croix, og tvende kongl. Opmaalingsfartøier, underdHr. Capitainlieutn. Slettings og Premierlieutnant Meyers Kommando, bestemte til at foretage Opmaalinger i Kattegattet og Belterne. Paa Mandag Morgen ville disse Skibe lægge ud, og deres forenede Afgang er bestemt til Onsdagen d. 1ste Mai. Efter Forlydende agter Hs. K. H. Prinds Christian Frederik, paa det kgl. Dampskib, at følge med Flotillen til Helsingøer. (Khousp.)
Aarhuus Stifts-Tidende, 1833-04-30
Ved Forestillingen i Fredags Aftes paa det kgl. Theater af det fra Fransk af Hr. Prof. Heiberg, oversatte Stykke: "De to Pædagoger yttrede det Mishag, der ogsaa ved de foregaaende Forestillinger havde udtalt sig, paa en for den større Deel af Publikum hiin Aften uventet Maade, i en langt stærkere, Grad end hidtil, idet at flere Piber lode sig høre, hvilke i Begyndelsen temmelig uforstyrret udførte deres disharmoniske Efterspil, og siden, bestridte af nogen Applaus og enkelte Bravoraab, fortsatte det, indtil Gongongen lod sig høre. – Som man erfarer, ville Hovedstadens Skuespilyndere til Sommer kunne vente tydsk Comoedie, idet at et tydsk Skuespillerselskab skal have erholdt Tilladelse til at give Forestillinger paa Hoftheatret. (S. Bl.)
Aarhuus Stifts-Tidende, 1833-04-30
Paa Mandag disputerer Hr. Cand. Theol. C. Jngerslev, Overlærer ved den lærde Skole i Randers, for Magistergraden.
Aarhuus Stifts-Tidende, 1833-04-30
Altona, den 26de April. Skibet Curhaven, CapiVent, ligger seilfærdig ved Neumühlen, for at gaae til Newyork, og har ombord nogle og tredive danske Emigranter, Størstedelen Artister og Professionister fra Khvn. (Hbp.)
Aarhuus Stifts-Tidende, 1833-04-30
Kjøbenhavns Børs-Cours den 26de April 1833. Hamb. 2 M. a vista . 213. 4 PC. R. Obl. 101 a 101 ½ r. S. Species 211. 12 Mk. 10 ½ s. 36 PC. N. Laan . . . . 103 B. N. Sp. S. 152 1 a 153 Rbd. 3/5 4 pC. dito. . . 90 1/2 a 100 B. 4 pC. kg. Obl. . . . . 91 1/2. - 4 pC. N. Obl. 99 ½ a 100 r. S. Dito . .. . . . . 86 B. - 4 pC. N. St. Obl. - Nat. Obl. 101 a 102 r. S.; 8 PC. d. Obl. 70 1 a 71 L. S.
Aarhuus Stifts-Tidende, 1833-04-30
Befordringer og Afgang i Søe=Etaten: Capitainlieutenant Grove udnævnt til Capt. og sat paa Vartpenge formedelst Svagelighed. Capitlieutn. Braag udn. til Capt. og Pr. Lieutn. Walterstorff, Scheel og Liebmann til Capitain Lieutenanter.
Aarhuus Stifts-Tidende, 1833-04-30
Ledige Embeder. Amtsforv. Embedet i Nordborg Amt paa Als.
Aarhuus Stifts-Tidende, 1833-04-30
Toldinsp. Embedet i Odense. - Lidø- og Smørum Sognekald i Sielland.
Aarhuus Stifts-Tidende, 1833-04-30
Dødsfald. Justitsraad Porth fra Vestindien, Brand kapitain Muurmester og Dannebrogsmand Schlage, Hanna Ulrichsen fød Wilstrup, Urtekr. Buch, Alle i Khvn. Pastor Tetens, Sognepræst til Spiellerup m. fl. M. i Sielland. Kammerraad Paff til Cathrinedal paa Møen. Fru Enkegrevinde af Wedell Wedellsborg født Klingenberg paa Billeskov. Aarhuus. Marselisborg Gods, der grændser tæt hertil Byen, og senest eiedes af Hr. Baron v. Gersdorff, General i russisk Tjeneste, er af Denne solgt til Hr. Oberst og Divisionssqvarteermester v. Rothe for 80,000 Rbd. r. S.
Aarhuus Stifts-Tidende, 1833-04-30
Reisende fra Aarhuus til Kallundborg: Oberst og Divisionsqvarteermester v. Rothe, Capitain C. F.v. Bruun, Frue Lindbom, Kammerraad Toldinspecteur Lassen med Frue, F. Fielstrup, Jfr. Weimann, Stud. pharm. Dahl, Jfr. Tolstrup, Handelsbetjent Norup.
Aarhuus Stifts-Tidende, 1833-04-30
Reisende fra Kallundborg til Aarhuus: Mad. Stribolt, Proprietairerne Rosborg og Knudsen, Bomuldsfabriqveur Levy, Guldsmed Smith, Jfr. Hansen, Student Gleerup, Kartefabriqveur Phillipsen med Kone, Komd. Stolterfoht, Forpagter Schou, Philip L. Cohen, Handelsbetjenterne Levin Philip Cohen og Philip Abraham Cohen.
Aarhuus Stifts-Tidende, 1833-04-30
Bekjendtgjørelser. Førstkommende Fredag den 3die Mai begynder Gudstjenesten til Høimesse i begge Kirkerne her i Byen Kl. 9, og vedvarer saaledes alle Søn= og Helligdage indtil 1ste Novbr. d. A. Aarhuus, den 30te April 1833. Lindhard. Brix.
Aarhuus Stifts-Tidende, 1833-04-30
Theatret i Aarhuus. Tirsdag Aften gives som første Abonnementsforestilling: Den første Kjærlighed. Nyt Lystspil i 1 Act ved Prof. Heiberg, og Kunstnerliv, eller: den Ene Arbeidet, den Anden Lønnen, original Vaudeville af Overskou.
Aarhuus Stifts-Tidende, 1833-04-30
Fredag Aften anden Abonnementsforestilling: Fri deli fra Haslidalen, eller søsterlig Kjærlighed, originalt Lystspil af Bang, og Maigildet, dra mat. Jdyl med Sange, Chor og Dands af Holst. A. Werligh.
Aarhuus Stifts-Tidende, 1833-04-30
Onsdagen den 1ste Mai, om Aftenen Kl. 6, holdes Qvartal Generalforsamling i Selskabet Polyhymnia, hvor Contingenten da erlægges. Directionen.
Aarhuus Stifts-Tidende, 1833-04-30
De Forældre som ønske at lade deres Børn undervise af mig i Sommer for at vorde confirmerede til Mikkelsdag, ville behage at lade dem møde hos mig hver Dags Formiddag fra 8 til 11 og Eftermiddag fra 3 til 7, for at indskrives. Aarhuus, den 29de April 1833. Lindhardt.
Aarhuus Stifts-Tidende, 1833-04-30
Onsdagen den 1ste Mai förstkommende og fölgende Dag bortsælges ved offentlig Auction i Hr. Gierns Gaard paa Middelgade No. 96, i Felge Begjæring af Hr. Regimentschirurg Hjort paa Hr. Oberstlieutenant v. Poulsens Vegne, en betydelig Deel af Sidstnævntes Meubler og Effec. ter, bestaaende af Mahognie Sophaer, Stole, Divansborde, Spilleborde, Sengesteder, Sengeklæder, et Linnedskab, Porcellain, Glasvarer, Kjøkkentøi, Gardiner, en holsteensk Postvogn, en Eenspænderkane med Tilbehør, et Seletøi, forskjellige Ridetøier, en Ploug, med meget mere hvilket herved til Liebhaveres Efterretning bekjendtgjöres med Tilføiende, at Auctionen tager sin Begyndelse hver Dags Eftermiddag Kl. 2 præcise. Aarhuus, den 24de April 1833. Fleischer.
Aarhuus Stifts-Tidende, 1833-04-30
Efter Udlæg, grundet paa Dom, bliver den Hans Jacobsen Loft tilhørende Gaard i Svinballe, i Hunds lund Sogn, af Hartkorn 2 Tdr. 4 Skpr. 1 Fkr. 1 Alb. stillet til 3 Auctioner, af hvilke de 2 første afholde paa undertegnede Herreders Contoir Onsdagen den 8de og 15de Mai næstk. Formiddag Kl. 10. Den 3die Auction afholdes i Gaarden selv Tirsdagen den 21de f. M., Formidd. Kl. 10. Dette bekjendtgjøres herved til Lysthavendes Efterretning. Hads og Ring Herreders Contoir, den 26de April Lanng.
Aarhuus Stifts-Tidende, 1833-04-30
Til Skiveskydning, i Gjelleruplund i Hammerum Herred, den 28de Mai førstkommende Kl. 7 Morgen, med glatte Bøsser, paa 100 Alens Distance, og med 3 Skud til hvert Lod, der koster 1 Rbd. Sølv, om 3, 4, 5, 6 eller flere Gevinster i nyt Sølvarbeide, af Værdie fra 20 til 100 Rbd., indbydes herved af Niels Abildtrup. Jeg tager mig den Frihed herved at bekjendtgjør at der paa Gaarden Herlykke i Tamdrup Sogn bryde og staaes Hør og Hamp paa Maskine, for 4 Mk. pr. Lpd., og bemærkes, at Vedkommende, som maatte und mig deres Næring, skulle blive expederede strax efter Varenes Modtagelse. Herlykke i Tamdrup Sogn, den 18de April 1833. Morten Holme. Tapet Arbeide.
Aarhuus Stifts-Tidende, 1833-04-30
Da jeg erfarer at flere ere af den Formening, at jeg ikke længere paatager mig Værelsers Tapetsering saa tillader jeg mig herved at bekjendtgjøre, at jeg fremdeles udfører dette Arbeide efter Evne, med Acuratesse- og i nyeste Smag. Aarhuus, den 26de April 1833. Wilh. Berg. Pres Papiir, godt og solid, kan faaes i større og mindre Partier, som forhen naar det forud bestilles, dette tjener til Efterretning for dHrr. Farvere som forhen har, og andre som for Eftertiden vil beære mig med deres Ordre. Aarhuus, den 22de April 1833. Fabricius, Bogbinder.
Aarhuus Stifts-Tidende, 1833-04-30
Jeg Undertegnede tager mig den ærbødige Frihed at tilkjendegive at jeg har etableret mig her i Byen som Bogbinder og Paparbeider.
Aarhuus Stifts-Tidende, 1833-04-30
Min Bestræbelse skal stedse være ved godt Arbeide og hurtig Expedition at vinde Enhvers Tilfredshed som anbetroer mig deres Arbeide. ærbødigst S. M. Ruben, boende hos Hr. Kbmd. Skjærup. No. 189 paa Studsgade i Aarhuus.
Aarhuus Stifts-Tidende, 1833-04-30
At jeg Undertegnede har nedsat mig som Skomagermester her i Byen undlader jeg ikke at bekjendtgjøre for de ærede Byens og Omegnens Beboere, som ville forunde mig deres Arbeide. En reel Behandling samt godt Arbeide og hurtig Expedition skal stedse være Formaalet for mine Bestræbelser. Grenaae, den 24de April 1833. J. J. Hoff.
Aarhuus Stifts-Tidende, 1833-04-30
J Gaarden No. 250 paa Nørregade, hvor Skomagermester Reiff i flere Aar har boet, fortsætter undertegnede Skomagerprofessionen og anbefaler sig til Byens Jndvaanere, saavelsom Omegnens Beboere med godt Arbeide, ligesom og her kan bekommes tilkjøbs af den Blanksværte, som Reiff hidtil havde at sælge. ærbødigst. Horsens, den 25de April 1833. Niels Erichsen.
Aarhuus Stifts-Tidende, 1833-04-30
Til Leie. kan faaes 2 a 3 Lofter hos J. Krog paa Studsgade. Jfølge med Dagsposten modtagen Efterretning kan jeg i Løbet af førstkommende Mai Maaned vente den tidligere ommeldte Ladning bedste Liverpool Smør Salt, som da udsælges fra Skibet billigst muligt. Bedste dobbelt raffineret ægte Lyneborger Smør Salt af Salinens egen Pakning 330 Pd. Netto dansk Vægt pr. Foustage. Hør, bedste graae Droyaner Rakitzker Li ban 4, 3 & 2 Bands, samt bedste Riga Hampeblaar i større og mindre Partier, saa og nye Malaga Rosiner, nye Santhe-Corrender, franske og tydske Svedsker, god Humle, norsk og svensk StangJern, 4tom. Søm, sælges Alt til billig Priis af A. Lewvis.
Aarhuus Stifts-Tidende, 1833-04-30
Paa Undertegnedes Forlag er udkommet: "Anmærkninger til Anordningerne angaaende Almueskolevæsenet i Danmark, af Amtsfuldmægtig Olsen. Bogen, der udgjør 16 1/2 Ark, kan erholdes hos dHrr. Boghandlere Lundt i Aalborg, Jessen i Aarhuus, Lund i Horsens, Bogtrykker Dons i Viborg, samt her paa Stedet hos Smith. Randers, den 12te April 1833. Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1833-05-02
No 70. den 2den Mai. Torsdagen. med Brevposterne. Den til Forsendelse. alene privilegerede. Kongelig allernaadigst Stifts - Tidende. Aarhuus Fædrelandet.
Aarhuus Stifts-Tidende, 1833-05-02
Rhvn. den 27de April. Hs. D. Prinds Christian til Slesv. Holst. Sønderborg-Glücksburg er indtruffen hertil.
Aarhuus Stifts-Tidende, 1833-05-02
J Gaar afreiste Magister Zeuthen herfra med Dampskibet til Kiel. Man siger, at han gjør en Reise til Udlandet paa kgl. Bekostning.
Aarhuus Stifts-Tidende, 1833-05-02
Hr. Dandselærer Bagges allernyeste (Forhen i Avisen berørte) Aftenunderholdning har nu fundet. Sted. En talrig Forsamling havde indfundet sig i Theones og Thalias Tempel paa Hjørnet af store og lille Kannikestrædet, og snart fyldtes baade Parterre og Loger med en nysgjerrig Mængde Tilskuere. Omsider rullede Tæppet op, og ind treen Hr. Bagge Efter at være modtaget med de meest stormende Bifaldshilsener, reciterede Kunstneren det af ham selv forfattede Digt: "Tychobrahesdagen, der optoges med ligesaa mageløs Applaus som hans egen Fremtrædelse. Neppe var Hr. Bagge, efter Recitationen af dette skjønne Digt, traadt tilbage imellem Koulisserne, førend et almindeligt jublende: "Bagge frem!" gjenklang fra Alles Læber. Beggeistret ved denne glimrende Anerkjendelse af sine Præstationer, styrtede Hr. Bagge ind og henrev ved Fremsigelsen af Øhlenschlagers "Phoenix paany alle sine Tilhørere. Endnu fortrinligere lagde Hr. Bagge sin overordentlige Kunstner-Virtuositet og sin fine Humor for Dagen ved Fremsigelsen af hans eget genale Digt: "min Hoste og Abrahamsons: "Min Søn, vil Du i Verden frem, saa buk!" hvilket sidste han især foredrog saa characteristisk, at Publikum ikke kunde undlade, paa forskjellige Maader, at udtale sig til hans Berømmelse og fra Tid til anden at sende smaae kritiske Kunst Notitser og andre Strøbemærkninger op paa Scenen.
Aarhuus Stifts-Tidende, 1833-05-02
Herved indtraf det snurrige Tilfælde, at, da en af Tilhørerne i sin Begeistring lod en bemærkning indflyde, svarte Hr. Bagge under Recitationen, med megen Aandsnærværelse, med Digtets egne Ord: hold Munden, buk atter og tiel Første Afdeling var nu forbi, og Publikum ventede med forøget Længsel paa den anden, hvori et Brudstykke af Klingemanns Faust skulde bringes paa Scenen. Som bekjendt, har Hr. Bagge fortrinligt oversat Faust: man maa derfor særdeles meget beklage, at endeel urolige Hoveder iblandt Publikum, efter at Symphonien var endt, fik det besynderlige Jndfald at afsynge nogle nationale Melodier, hvoriblandt Tappenstregen til Texten af Kong Salomon og Jørgen Hattemager. Dette Jndfald havde en uventet og ubehagelig Jndflydelse paa det Følgende. Tæppet rullede atter op, og Publikum, overrasket ved at see Hr. Bagge i en spansk Ridderdragt, grandios trædende frem som Faust, udbrød i en sværmerisk Beggeistring: "Bravo, Bravissimo, Bagge leve!" – Saavidt gik Alting godt; men med eet fløi et Par Appelsiner og et andet fra Planteverdenen laant Symbol (Rygtet, vil paastaae: en Kartoffel) fra Tilskuerpladsen op paa Scenen, og hvoraf den sidste var saa uheldig at treffe Hr. B. lige paa Maven. Med Rette opbragt over et saadant usømmeligt Forhold, tog Hr. Bagge med megen Værdighed sin kastilianske Ridderhat med vaiende Fjerbusk af Hovedet og udbrød: "Mine Herrer, Nogle iblandt dem viser mig en Opførsel, som jeg ikke veed, hvorledes jeg har forskyldt . .... De kan faae deres Penge igjen men jeg spiller paa ingen Maade længere." – Efter disse Afskedsord styrtede Hr. Bagge i sin jordiske Skikkelse ned til sin Bopæl paa Hjørnet af store Brøndstræde og Slippen, og de rolige Tilskueres Glæde var nu forbi. - Enhver Kunstynder maa harmes over denne Opførsel ved en saameget lovende Kunstners Præstationer. (Veile Av.)
Aarhuus Stifts-Tidende, 1833-05-02
Digteren Andersen har førend han tiltraadt sin Udenlandsreise skrevet følgende Afskeeds-Linier til Hr. Cancellieraad Hempel i Odense: "Tænk Dem min store Lykke! Kongen har forundt mig Reise-Understøttelse paa 2 Aar, for at reise i Tydskland, Frankrig, Schweitz og Jtalien, Paa Mandag, den 22de April, tager jeg afsted, gjør først Rhintouren, besøger derpaa Paris, siden bliver jeg et heelt Aar i Jtatien. O det er mig som en Drøm, jeg ikke ret tør troe, Af litterair Virksomhed har jeg en ny Opera, som vor berømte Weyse sætter Musik til; den er antaget til Opførelse. Mit sidste Arbeide er dramatisk, nemlig: "Spanierne i Odense (1808)." Jeg tænker, at den vil interessere mine Byesfolk."
Aarhuus Stifts-Tidende, 1833-05-02
Det tydske Skuespillerselskab som i Sommer kan ventes til Kjøbenhavn, hvor det har faaet kgl. Tilladelse til at give Forestillinger paa Hoftheatret, skal ifølge den Apenrader Avis være "det nye slesvigske."